**ΔΕΛΤΙΟ ΤΥΠΟΥ**

* **Η ΠΑΝΕΛΛΗΝΙΑ ΕΝΩΣΗ ΒΙΟΕΠΙΣΤΗΜΟΝΩΝ και**
* **ΤΟ ΡΑΛΛΕΙΟ ΛΥΚΕΙΟ ΘΗΛΕΩΝ ΠΕΙΡΑΙΑ**

διοργανώνουν την 17η Διημερίδα Βιολογίας με τίτλο:

**«Η κοινωνία συναντά τη σύγχρονη Βιολογία»**

**την ΠΑΡΑΣΚΕΥΗ  31 ΜΑΡΤΙΟΥ και  το  ΣΑΒΒΑΤΟ 1  ΑΠΡΙΛΙΟΥ 2023**

Ώρες διεξαγωγής: **11.00 – 14.00**, **Παρασκευή 31 / 3 / 2023** και

**11.00 -14.00**, **Σάββατο 1 / 4 / 2023.**

Η θεματολογία της Διημερίδας περιλαμβάνει σύγχρονα ζητήματα της Βιολογίας, όπως η ανακάλυψη της δομής του DΝA και οι εφαρμογές της για την υγεία του ανθρώπου, την Γεωργία και την Κτηνοτροφία, που θα συζητηθούν την πρώτη μέρα. Την δεύτερη ημέρα, η συζήτηση θα εστιαστεί σε σημαντικά προβλήματα του περιβάλλοντος, όπως ο αντίκτυπος των ανθρώπινων ενεργειών και της κλιματικής αλλαγής στη βιοποικιλότητα καθώς και η αναγκαιότητα της προστασίας των φυτών και των ζώων.

Ομιλητές θα είναι διακεκριμένοι Πανεπιστημιακοί δάσκαλοι και ερευνητές με σημαντικό έργο στην επιστήμη της Βιολογίας.

Η Διημερίδα θα πραγματοποιηθεί διαδικτυακά και οι εργασίες της θα μεταδοθούν ζωντανά μέσω του καναλιού της ΠΕΒ στο Youtube.

Θα υπάρχει η δυνατότητα υποβολής ερωτήσεων μέσω ειδικής φόρμας με στόχο να πραγματοποιηθεί σχετική συζήτηση μετά το τέλος των εισηγήσεων.

Τις επόμενες ημέρες θα ανακοινωθεί το τελικό πρόγραμμα στις ηλεκτρονικές διευθύνσεις: **http[://lyk-ralleion.att.sch.gr/index.php/gr/](http://lyk-ralleion.att.sch.gr/index.php/gr/" \t "_blank)** και **www.pev.gr**, όπου θα αναρτηθούν επίσης οι σύνδεσμοι για την παρακολούθηση και περισσότερες πληροφορίες σχετικά με την Διημερίδα.

Η Διημερίδα είναι ανοικτή για τους εκπαιδευτικούς, τους μαθητές και το κοινό.

Από την ΔΔΕ Πειραιά έχει εγκριθεί άδεια διευκόλυνσης στους/στις εκπαιδευτικούς των Γυμνασίων, ΓΕ.Λ. και ΕΠΑ.Λ των σχολικών μονάδων που ανήκουν στη ΔΔΕ Πειραιά και διδάσκουν το μάθημα της Βιολογίας προκειμένου να παρακολουθήσουν τις εργασίες της Διημερίδας.

**ΕΠΙΚΟΙΝΩΝΙΑ:**

e-mail:   [**biodays@gmail.com**](mailto:biodays@gmail.com)

**Η ΟΡΓΑΝΩΤΙΚΗ ΕΠΙΤΡΟΠΗ ΤΗΣ ΔΙΗΜΕΡΙΔΑΣ**

**7/3/2023**